שאלה: זה לא הגבר שחלמתי עליו עם העיניים הכחולות.:, שהייתי בכיתה ד היה לי חבר כביכול, הוא בשבט שלי ואנחנו ידידים כרגע, ( אני שומרת נגיעה והכל ) אבל יש משהו שנורא מציק לי, הוא שמדי פעם אני די רוצה שנהיה חברים, ואנחנו לכאורה הזוג המושלם של השבט. ויש עוד משהו שעוד יותר מציק לי. שאני אשכנזייה, ממש! והוא ממש תימני, ויוצא איכשהוא שאני כל הזמן מפנטזת על החתונה שלנו אבל אני מתבאסת שזה פשוט לא הגבר שחלמתי עליו עם העיניים הכחולות וכל המסורות האשכנזיות שאני רוצה לשמר. וקשה לי עם זה. אשמח לקבל עצה!
תשובה: יקרה. השאלה שלך כוללת המון המון נושאים ונקודות שלדעתי יש להתייחס אליהם. מצד אחד נורא קל לפתור את כל העניין בכך שאת עוד קטנה (רק בשביל להתחתן! בשאר הדברים את בכלל לא קטנה!) וגיל הנישואין הוא עוד קצת רחוק ואולי בכלל בעוד 3-4 שנים אותו בחור בכלל לא יראה לך. אבל כיוון ששאלת על סוגיה שהיא מאוד מאוד חשובה, אני דווקא כן רוצה להתייחס לסוגיה לא כאל מישהי בת 14 ששאלה, ועניין הנישואין עוד לא רלוונטי אליה, אלא כמענה לתשובה לשאלה שהיא בהחלט רלוונטית. ואם לא רלוונטית כרגע, היא בוודאי תהיה רלוונטית בעוד כמה שנים. ואפילו אם לא עם הבחור הזה, אז עם בחורים אחרים. כיוון שקצרה היריעה פה מלכתוב את כל הדברים, אבל יש המון נקודות חשובות, אני אעזר בתשובה אליך, בקישורים לשאלות דומות שהיו בנושא ונשלחו אלי בעבר, ואשלח אותך לעיין בתשובות שם. כך, אני רוצה להאמין אני אוכל להקיף את הנושא עד כמה שניתן. יאלה מתחילים. העניין הראשון הוא חברות בגיל צעיר כשזוג מגיע להחלטה שהוא רוצה להתחתן ולבנות את הבית שלו, הוא מגיע עם כל העבר שלו. הוא מגיע עם מה שהוא ראה בבית ולא פחות חשוב עם תובנות וההתפתחות העצמית שלו והחוויות שהוא אגר בדרך. כדי שכל אחד מבני הזוג באמת יוכל להביא את עצמו ואת מי שהוא לתוך הבית החדש, צריך שהוא קודם כל יכיר את עצמו. יבצע את הדו שיח הזה שכל אחדמאיתנו מוכרח לבצע עם עצמו, ויברר עם עצמו נקודות קריטיות כמו מה הוא רוצה להשיג בחיים? איך הוא רואה את עצמו בעוד 20 שנה מבחינה חברתית, ומבחינה דתית. ומה הדברים שחשובים לו להשיג גם מבחינה אישית וגם מבחינה זוגית ובע"ה גם איך הוא חושב להנהיג את הבית שלו. אבל!! כדי להכיר את עצמינו אנחנו ממ שצריכים לשבת "ולדבר" עם עצמינו. לבד, בלי רעשי רקע. החברות בכזה גיל, לדעתי יכולה להפריע לנו להתפתח עם עצמינו ולחשוב מה אנחנו רוצים בחיים שלנו. וכמו שכתבתי כבר למעלה, כדי להביא את עצמינו להקים בית ולהכיר עוד מישהו, אנחנו קודם כל צריכים להכיר את עצמינו. וכמו שכבר הקדמתי, אני רוצה לשלוח אותך לקרוא גם את התשובה הבאה שעניתי העניין השני הוא הפנטזיות שלנו בחלומות של כולנו, יש שמלה לבנה, ומלא אורחים, ובחור שנראה כמו איזה שחקן הוליוודי. אבל אז. המציאות מגיעה. והבחור שמוצא חן בעינינו בסופו של דבר, יכול להיות קצת רחוק (או הרבה רחוק) מאותה פנטזיה. ואז אנחנו מתבלבלים. מה נכון? מה טוב לנו? הפנזטיה או המציאות? אני חושבת, שחשוב ללמוד ולהבחין בין מה נחשב פנטזיה לבין מה שנחשב מציאות. יכול להיות שעל אף הפנזטיות שלך על בחור בהיר ואשכנזי, מי שיהיה לך טוב איתו בסופו של דבר, הוא דווקא בחור תימני. ואל אחד כזה עם עיניים כחולות. זה גם קצת מחזיר אותי לעניין הראשון, שכדי לדעת באמת מה אנחנו צריכים, ואיזה בחור יעשה לך טוב ואיתו יהיה לך הכי טוב שאפשר, צריך להכיר את עצמינו ומה באמת חשוב. ולחשוב האם העיניים הכחולות חשובות לי יותר מאשר בחור שמתקשר איתי טוב ושיש לנו שפה משותפת? האם באמת כדאי לפסול בחור שלא נראה בדיוק כמו שחלמתי, על אף כל התכונות האחרות והטובות שמצאתי בו? ההחלטה ללכת על משהו שהוא שונה מאיתנו, היא באמת החלטה אמיצה. כי היא אומרת שאנחנו הולכים על מה שטוב לנו, ורק בזה אנחנו מתחשבים. את יודעת מה, אני חושבת שגם את יודעת את המ שכתבתי פה, ואני לא ממש מחדשת לך, ואני בטוחה גם שככל שתתבגרי, את תדעי להבחין לבד, שאם הבחור עושה לך טוב ומתייחס אליך יפה העובדה שאין לו עיניים כחולות, היא כל כך שולית ולא חשובה. וגם פה, אני רוצה לתת לך קישור לשאלה אחרת שקצת תרחיב לך על "הדברים החשובים באמת" והעניין האחרון הוא המנהגים השונים הו כמה זה מפחיד אחרי שמתחתנים פתאום לגלות מנהגים אחרים ממה שאנחנו רגילים בבית. אבל בד בבד כמה זה יפה וכיף לבנות ביחד משהו טוב שמבוסס גם על מה שהוא מכיר ומביא מהבית שלו, וגם על מה שאת מביאה מהבית שלך, וביחד לבנות עוד מנהגים חדשים שיהיו רק שלכם ואתם עוד תנחילו לילדים שלכם הלאה בע"ה. העובדה שמישהו מגיע עם מנהגים שונים משלנו, לא אומרת שלא יהיה לנו טוב איתו. ותמיד תמיד, גם עם מישהו שמגיע ממשפחה דומה משלך, את עוד תגלי שיש הבדלים, ושעם כל המנהגים הדומים, יהיו גם כאלו שהם אחרים ושונים אבל זה כל היופי, לקחת את הכל ביחד, ולהרכיב גם משהו חדש משלכם. מקווה שכל מה שכתבתי ובתוספת הקישורים שנתתי לך, יעזרו לך לבחור את הדרך הישרה והטובה במיוחד עבורך. ובכל מקרה, אם תרגישי לשאול עוד, את יכולה לפנות גם באופן פרטי, ואני אשמח לעזור עד כמה שניתן המון הצלחה ושנה טובה סיון. sivanlax gmail.com